SAVDO KORXONALARINING KREDIT BERISh JAMFARMASINI TAShKIL ETISh TO‘G‘RISIDA

Korxonalarning o‘zaro hisob-kitoblarini jadallashtirish asosida aholini eng zarur tovarlar bilan uzluksiz ta’minlash uchun qo‘shimcha shart-sharoitlar yaratish va ularning oborot mablag‘larini to‘ldirish maqsadida Vazirlar Mahkamasi qaror qiladi:
 1. Moliya vazirligi, Markaziy bank, “O‘zbeksavdo” davlat uyushmasi va O‘zbekbirlashuvning korxonalar va tashkilotlar xodimlarining, shuningdek respublika fuqarolarining shaxsiy jamg‘armalarini oborotga jalb etish hisobiga Savdo korxonalarida kredit berish jamg‘armasini tashkil qilish to‘g‘risidagi taklifi qabul qilinsin.
 2. Moliya vazirligi, Markaziy bank, “O‘zbeksavdo” davlat uyushmasi va O‘zbekbirlashuv fuqarolarning ixtiyoriy badallari hisobiga tashkil etiladigan Savdo korxonalarining kredit berish jamg‘armasi to‘g‘risidagi nizomni 3 kun muddatda ishlab chiqsinlar va tasdiqlasinlar.
 Belgilab qo‘yilsinki, savdo tashkilotlari va korxonalari rahbarlari ko‘rsatib o‘tilgan Nizomning omonatchilarga beriladigan kafolatlar va majburiyatlar bo‘yicha talablarining so‘zsiz bajarilishi uchun shaxsan javob beradilar.
 3. Belgilab qo‘yilsinki, Savdo korxonalarining kredit berish jamg‘armasi mablag‘lari hisobiga sotib olingan tovarlarni sotishdan tushgan savdo tushumlaridan dividendlarni to‘lashda, shuningdek mazkur Jamg‘arma summasi doirasida omonatchilarning talabiga binoan omonatlarni qaytarishda foydalanilishi mumkin.
 4. “O‘zbeksavdo” davlat uyushmasi, O‘zbekbirlashuv, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari Savdo korxonalarining kredit berish jamg‘armasining samaradorligi va yuqori rentabelligi to‘g‘risida xodimlar hamda fuqarolar o‘rtasida keng tushuntirish ishlarini olib borsinlar.
 5. Mazkur qarorning bajarilishini nazorat qilish Bosh vazirning o‘rinbosari M.3. Usmonov zimmasiga yuklansin.